อยากสอบถามว่าประจำเดือนไม่มา7วัน มีตกขาวสีเหลืองมีกลิ่น มีอาการอ่อนเพลียเบื่ออาหารน้ำหนักตัวลดลง มีอาการเจ็บท้องน้อยเป็นพักๆ
สวัสดีค่ะ หากประจำเดือนขาดไปแล้ว 7 วัน แนะนำควรตรวจหาการตั้งครรภ์ดูเป็นอันดับแรกค่ะ หากตรวจไม่พบ อาการต่างๆ ที่เป็นอยู่ คือ มีตกขาวมีกลิ่น ปวดท้องน้อย อ่อนเพลีย น้ำหนักตัวลง อาจเกิดจากการมีมดลูกอักเสบ หรือเกิดจากหลายสาเหตุ เช่น ตกขาวจากการมีติดเชื้อในช่องคลอด อ่อนเพลียและน้ำหนักตัวลดลงจากการมีภาวะไทรอยด์เป็นพิษ เป็นเบาหวาน หรือเกิดจากมีความเครียด เป็นต้นส่วนการที่ประจำเดือนไม่มา ก็อาจเป็นผลจากการมีมดลูกอักเสบได้ หรือเป็นผลจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดหาร มีน้ำหนักลด มีภาวะไทรอยด์ฮอร์โมนผิดปกติ เป็นต้นดังนั้น หากยังคงมีอาการตกขาวและปวดท้องน้อย ก็ควรไปพบสูติ-นรีแพทย์เพื่อตรวจค่ะ